Prapuntai

Prapuntai – kaimas Lazdijų rajono savivaldybėje, 5 km į pietryčius nuo Šventežerio, Prapunto ežero šiauriniame pakraštyje. Šiaurėje siekia Babrų ir Paliūnų ežerus. Iš kaimo vietiniai keliai veda į Paliūnus, Mikyčius, Babrus, Žališkę. Iš šiaurės kaimą juosia miškas Rudiškė (arba Ostupas; vyrauja skroblynai).

Ežero saloje kadaise buvęs Malkevičių giminės Prapuntų dvaras, kurį Malkevičiai nupirkę iš Šumkausko, o salą su krantu jungęs tiltas. Ežero pakrantėje dar iki šių dienų yra išlikę ūkiniai dvaro pastatai. Prie kelio stovėjo didžiulė Prapuntų tuopa, o šiek tiek toliau, yra kryžiumi pažymėta masinė 1863 m. sukilėlių kapavietė (paveldo objektas). Prapuntų ežero pusiasalyje palaidoti dvaro ponai.

Etimologija 

Kaimo pavadinimas kilęs nuo Prapunto ežero vardo.

Istorija 

XIX a. pab. minimas Prapuntų palivarkas Seinų apskrities Šventežerio valsčiuje ir parapijoje. Jam priklausė Buteliūnų ir Žališkės kaimai.

Gyventojai

Galerija

Šaltiniai 

Lazdijų rajono savivaldybės gyvenvietės